armvectores/hy_wikipedia_2023 huggingface dataset:
Հանս Կրալի

Հանս Կրալի (անգլ.՝ Hanns Kräly, հունվարի 16, 1884(1884-01-16), Համբուրգ, Գերմանական կայսրություն - նոյեմբերի 11, 1950(1950-11-11), Լոս Անջելես, Կալիֆոռնիա, ԱՄՆ), գերմանական ծագմամբ ամերիկացի սցենարիստ, որը սերտորեն համագործակցել է ռեժիսոր Էռնստ Լյուբիչի հետ (ավելի քան 30 ֆիլմ 1915-1929 թվականներին)։
Գրված սցենարների համար Հանս Կարլին առաջադրվել է Ամերիկյան կինոարվեստի ակադեմիայի երեք մրցանակի։ 1930 թվականին նա ստացել է մրցանակ «Հայրենասեր» ֆիլմի սցենարի համար։ Նույն թվականին առաջադրվել է նաև «Վերջ տիկին Չեյնին» ֆիլմի համար։


== Ընտրյալ ֆիլմագրություն ==


== Ծանոթագրություններ ==


== Արտաքին հղումներ ==
Filmografía en filmportal.de
Կարճ կենսագրական տեղեկանք(չաշխատող հղում)
Տուրկա Վտորայա

Տուրկա Վտորայա (ռուս.՝ Турка Вторая), գյուղ Ռուսաստանի Կուրսկի մարզի Խոմուտովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եղեգնամոր վանք

Եղեգնամոր վանք, հայկական վանական համալիր պատմական Այրարատ նահանգի Գաբեղյանք գավառում։ Այսօր գտնվում է Թուրքիայի Կարսի մարզի Կաղզվանի շրջանի Չանգլի գյուղում։ 1920 թվականին թուրքերի արշավանքի հետևանքով լքվել է և ավերվել։ Եկեղեցին օգտագործվում է որպես գյուղական ընդհանուր պահեստ։


== Նկարագիր ==
Եկեղեցու վրա պահպանվել են երկու վրացատառ արձանագրություն։ Դրանցից մեկը արևմտյան վերնաճակատին է և 1362 թվականին է արվել։ Մյուսը հարավային հատվածում է՝ քիվի տակ։ Գրված են երկու անուն՝ Մոլա Զիբիադա և Ռուբեն։ Ցավոք այդ անունները ոչինչ չեն ասում շինարարության մասին։ Եկեղեցին  հայ քաղկեդոնական է։ Տարածքում պահպանվել են հայկական գերեզմաններ, որոնցից մեկը 989 թվականի է, մյուսը՝ 1024:  Հայոց ցեղասպանությունից հետո եկեղեցին լքվել է։ Այսօր օգտագործվում է որպես ձիանոց։


== Պատմություն ==
Եղեգնամոր եկեղեցին կառուցվել է այն վայրում, որը եղել է Մամիկոնյանների հսկողության ներքո։ Սակայն 9-րդ դարում այն անցնում է Բագրատունիներին։ 19-րդ դարավերջին գյուղը դեռևս հայաբնակ էր. տեղաբնակները եկեղեցին անվանում էին Սուրբ Աստվածածին։ Այսօր գյուղը քրդաբնակ է։


== Ծանոթագրություններ ==


== Արտաքին հղումներ ==
The Church in Çengelli Village. Virtual Ani
Վրացիների՝ այդտեղ լինելու փաստերը
Դրոնտեն

Դրոնտեն (հոլ.՝ Dronten ( արտասանություն)), համայնք Նիդերլանդների Ֆլեյվոլանդ մարզում։ Տարածքը 334,35 կմ² է, բնակչությունը՝ 40.266 (2011 թ.)։ Մեկ շնչի տարեկան միջին եկամուտը 12.200 եվրո է։
Քոուլի շրջան (Կանզաս)

Քոուլի շրջան (անգլ.՝ Cowley County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.916 կմ² է, բնակչությունը՝ 36.291 մարդ (2000 թ. տվյալներով)։ Շրջկենտրոնն է Ուինֆիլդ բնակավայրը։ Կազմավորվել է 1867 թ.։
Նիրվոմենյոլ

Նիրվոմենյոլ (ռուս.՝ Нырвомэньёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կոժվա գետի ձախ ափին՝ 55 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000064037
Կոդը ըստ հիդրոլոգիական հետազոտության (ՌԴ) — 103006403
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
(376) Գեոմետրիա

(376) Գեոմետրիա (անգլ.՝ Geometria), աստերոիդ աստերոիդների հիմնական գոտում։ Հայտնաբերվել է 1893 թվականի սեպտեմբերի 18-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,288361 ա. մ., առավելագույնը մոտենում է 1,8945 ա. մ. հեռավորության վրա և հեռանում 2,6823 ա. մ., իսկ Երկրի ուղեծրին Գեոմետրիա աստերոիդը նվազագույնը մոտենում է 0,8844 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1264,4 երկրային օրվա ընթացքում, իր ուղեծրով շարժվելով միջինում 0,28472 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,43° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(376) Գեոմետրիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էդեր Ֆարիաս

Էդեր Խոսե Ֆարիաս Մարտինես (իսպ.՝ Edder José Farías Martínez, ապրիլի 12, 1988(1988-04-12), Մատուրին, Վենեսուելա), վենեսուելացի ֆուտբոլիստ, «Օնսե Կալդաս» ակումբի և Վենեսուելայի հավաքականի հարձակվող։


== Ակումբային կարիերա ==
Ֆարիասն իր պրոֆեսիոնալ կարիերան սկսել է «Միներոս Գուայանա» ակումբում։ 2007 թվականին իր նորամուտն է նշել վենեսուելական առաջնությունում։ 2013 թվականի սկզբին Էդերը տեղափոխվել է «Կարակաս»։ Փետրվարի 9-ին «Սուլիա» ակումբի դեմ խաղի ժամանակ իր նորամուտն է նշել նոր ակումբում։ Մարտի 29-ին «Պորտուգեսա» ակումբի դեմ խաղի ժամանակ Ֆարիասը դարձել է հեթ-տրիկի հեղինակ` խփելով իր առաջին գոլերը «Կարակաս» ակումբում։ Լիբերտադորեսի գավաթի բրազիլիական «Գրեմիո» ակումբի դեմ խաղում նա գոլ է խփել։ 2014 թվականին Էդերը «Կարակաս» ակումբին օգնել է հաղթել Վենեսուելայի գավաթը։
2015 թվականի ամռանը Ֆարիասին վարձել է պորտուգալական «Ունիան Մադեիրա» ակումբը։ Սեպտեմբերի 13-ին «Մորեյրենսե» ակումբի դեմ խաղում իր նորամուտն է նշել Պորտուգալիայի ֆուտբոլի առաջնությունում։ Սեպտեմբերի 27-ին «Էշտորիլ-Պրայա» ակումբի դեմ խաղում Էդերն իր առաջին գոլն է խփել «Ունիան Մադեյրայի» դեմ կազմում։ Պայմանագրի ավարտին նա վերադարձել է «Կարակաս»։ 2017 թվականի մարտի 3-ին, Լիբերտադորեսի գավաթի ժամանակ «Սերո Պորտենիո» ակումբի դեմ խաղում Ֆարիասը գոլ է խփել։
2017 թվականի ամռանը Էդերը տեղափոխվել է կոլումբիական «Օնսե Կալդաս» ակումբ։ Հուլիսի 20-ին «Դեպորտիվո Կալի» ակումբի դեմ խաղում նա իր նորամուտն է նշել Մուստանգի գավաթի խաղարկության ժամանակ։ Հուլիսի 31-ին «Սանտա-Ֆե» ակումբի դեմ խաղում Ֆարիասը իր առաջին գոլն է խփել «Օնսե Կալդաս» ակումբի կազմում։


== Միջազգային կարիերա ==
2010 թվականի փետրվարի 2-ին Ճապոնիայի դեմ ընկերական խաղի ժամանակ Ֆարիասն իր նորամուտն է նշել Վենեսուելայի հավաքականի կազմում։ Մայիսի 10-ին Արուբայի հավաքականի դեմ խաղում նա իր առաջին գոլն է խփել ազգային ակումբում։


=== Գոլեր Վենեսուելայի հավաքականի կազմում ===


== Ծանոթագրություններ ==


== Արտաքին հղումներ ==
soccerway կայքում
Պրոֆիլը sports.ru կայքում
Վիճակագրությունը National Football Teams կայքում(անգլ.)
(5726) Ռուբին

(5726) Ռուբին (անգլ.՝ Rubin), աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 24-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,351187 ա. մ., առավելագույնը մոտենում է 1,9844 ա. մ. հեռավորության վրա և հեռանում 2,7179 ա. մ.։ Արեգակի շուրջ մեկ ամբողջական պտույտ է կատարում 1316,83 երկրային օրվա ընթացքում, իր ուղեծրով շարժվելով միջինում 0,273384 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5726) Ռուբին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեքոբալե (Մարտվիլի շրջան)

Լեքոբալե (վրաց.՝ ლექობალე), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Դիրք ==
Գյուղը գտնվում է ծովի մակարդակից 320 մետր բարձրության վրա։ Շրջկենտրոն Մարտվիլյից հեռու է 33 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 204 մարդ։


== Ծանոթագրություններ ==
Միապրանքային մասնագիտացում

Միապրանքային մասնագիտացում՝ Երկրի տնտեսության միակողմանի զարգացում, երբ արտահանման նպատակով հիմնականում արտագրվում է ապրանքների մեկ-երկու տեսակ (հիմնականում գյուղատնտեսական և հանքային հումք)։ Բնորոշ է նախկին գաղութային և կախյալ երկրների մեծ մասին։ Միապրանքային մասնագիտացման հաղթահարումը, տնտեսության դիվերսիֆիկացումը այդ երկրների տնտեսական ինքնուրույնության ապահովման պայմանն է։
Մխիթար Մանուկյան

Մխիթար Ռազմիկի Մանուկյան (սեպտեմբերի 20, 1973(1973-09-20), Լենինական, Հայկական ԽՍՀ, ԽՍՀՄ, Լենինական, Հայկական ԽՍՀ), հայ և ղազախ հունահռոմեական ոճի ըմբիշ, մարզիչ, աշխարհի երկակի չեմպիոն (1998, 1999), Ասիայի կրկնակի չեմպիոն (1997, 1999), Օլիմպիական խաղերի մեդալակիր (2004), Հայաստանի միջազգային կարգի սպորտի վարպետ (1995), Ղազախստանի սպորտի վարպետ (1998)։


== Կենսագրություն ==
Մխիթար Մանուկյանը ծնվել է 1973 թվականի սեպտեմբերի 20-ին Լենինականում։ Հունահռոմեական ոճի ըմբշամարտով սկսել է զբաղվել 10 տարեկանում՝ Յուրի Կարապետյանի ղեկավարությամբ։ Սպիտակի երկրաշարժի ժամանակ ծնողներն ու քույրը զոհվել են։ Իր խոսքերով, այդ ողբերգությանը դիմացել է ըմբշամարտի շնորհիվ։ 1990 և 1991 թվականներին դարձել է երիտասարդների աշխարհի չեմպիոն։ 1993-1996 թվականներին եղել է Հայաստանի ազգային հավաքականի անդամ և դարձել աշխարհի (1995) և Եվրոպայի (1996) առաջնությունների մրցանակակիր, մասնակցել Ատլանտայի Օլիմպիական խաղերին (1996)։
1997 թվականին Ղազախսանի գլխավոր մարզիչ Դաուլետ Տուրլիխանովի հրավերով տեղափոխվել է Ալմա-Աթա և սկսել է հանդես գալ Ղազախստանի դրոշի ներքո։ Այդ թվականին էլ Մխիթար Մանուկյանը հաղթել է Ասիայի առաջնությունում, իսկ 1998 և 1999 թվականներին դարձել է աշխարհի չեմպիոն։ 1999 թվականին Միասնական ոճի ըմբշամարտի​ միջազգային ֆեդերացիայի կողմից ճանաչվել է տարվա լավագույն ըմբիշ։ Սիդնեյի Օլիմպիական խաղերի ֆավորիտներից էր, սակայն այդ մրցումների դեռ նախնական փուլում անսպասելիորեն պարտվել է կուբացի ըմբիշ Խուան Լուիս Մարենին և զբաղեցնում միայն յոթերորդ տեղը։ Հետագայում վնասվածքի պատճառով երկար ժամանակ չի մասնակցել մրցումներին, այնուհետև չի կարողացել հանդես գալ իր նախկին քաշային կարգում։ Դժվարությամբ ընտրվելով որպես Աթենքի Օլիմպիական խաղերի մասնակից՝ կարողացել է նվաճել բրոնզե մեդալ։
2005 թվականին ավարտել է իր մարզական կարիերան և դարձել Ղազախստանի հունահռոմեական ոճի ըմբշամարտի հավաքականի գլխավոր մարզչի օգնական։


== Ծանոթագրություններ ==


== Արտաքին հղումներ ==
http://www.sports-reference.com/olympics/athletes/ma/mkhitar-manukyan-1.html Archived 2017-06-10 at the Wayback Machine.
http://www.fila-official.com/index.php?option=com_database&Itemid=&act=ficheLutteur&id_lutteur=DA0349E2EFD24D58B9356280F7054713&filtre_pays=&lettre=M&recherche_lutteur=&lang=en(չաշխատող հղում)
Կյանքը
Իսկական ըմբշամարտի վերջին շողը
Մխիթար Մանուկյանը 2004 թվականի Օլիմպիական խաղերում
Վերին Նալդեգ

Վերին Նալդեգ (ռուս.՝ Верхняя Налдэг), գետ Ռուսաստանում, հոսում է Կոմի Հանրապետությունով։ Գետաբերանը տեղակայված է Հյուսիսային Միլվա գետի ձախ ափին՝ 143 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000059867
Կոդը ըստ հիդրոլոգիական հետազոտության (ՌԴ) — 103005986
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ադռա (գյուղ, Հառկու շրջան)

Ադռա (էստ․՝ Adra), գյուղ Էստոնիայի Հարյումաա նահանգի Հառկու շրջանում։
2011 թվականի տվյալներով գյուղում բնակվում էր 112 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ընկերուհիներ (մանգա)

Ընկերուհիներ (ճապ.՝ ガールフレンズ անգլ.՝ «Girl Friends»), Միլկ Մորինագիի յուրի մանգան, որը 2006-ից 2010 թվականներին թողարկվել է Futabasha հրատարակչության կողմից։ Թողարկվել է հինգ հատորով։ ԱՄՆ-ում մանգան լիցենզավորվել է Seven Seas Entertainment ընկերության կողմից, իսկ մանգան թողարկվել է երկու միացյալ հատորներով, Թայվանում լիցենզավորվել է Sharp Point Press ընկերության կողմից, Ֆրանսիայում` Taifu Comics ընկերության, Գերմանիայում` Carlsen ընկերության, իսկ Ռուսաստանում` «Պալմա Պրեսս» հրատարակչության կողմից։ 2011 թվականի հունվարի 28-ին մանգայի մոտիվներով թողարկվել է համանուն Drama CD-ն։


== Սյուժե ==
Հեղինակի խոսքով, առաջին հատորը, որը նա գրել է, իր կյանքի այն հատվածի վրա է հիմնված, երբ նա սովորում էր միջին դպրոցում, սակայն սյուժեում հաշվի է առնվել տեխնիկական առաջընթացը, օրինակ, կան բջջային հեռախոսներ։
Պատմությունը Մարիկո Կումակուրայի մասին է։ Իր ընկերուհի Ակիկոյի շնորհիվ նա դառնում է դպրոցի ամենահայտնի աղջիկներից մեկը, բայց չի նկատում, որ իր և նրա հարաբերություններն անցնում են ռոմանտիկ կատեգորիայի։


== Կերպարներ ==
Մարիկո Կումակուրա(ճապ.՝ 熊倉 真理子 Կումակուրա Մարիկո), նաև` ուղղակի Մարի։Պատմության գլխավոր հերոսը։ Քաղաքավարի ու ամաչկոտ աղջիկ, ով իր ազատ ժամանակն անց է կացնում գիրքը ձեռքին։ Սակայն Ակիկոյի հետ ընկերությունը փոխում է նրան և աղջկա մարդկային հատկությունները սկսում են զարգանալ նոր ձևով։Ակիկո Օհասի(ճապ.՝ 大橋 亜希子 Օհասի Ակիկո), նաև ուղղակի Ակիկո։Նրա կերպարը ներառում է կարծրատիպային պատկերացումներ դեռահաս աղջկների մասին, ինչպիսիք են օրինակ` հետաքրքրվածությունը «հարկավոր» ծանոթությունների մեջ, նորաձևությամբ և դիետաներով հետաքրքրվելը։Սատոկո Սուգիյամա(ճապ.՝ 杉山 里子 Սուգիյամա Սատոկո), նաև Սուգի-սան։Ուրախ ու խմել սիրող աղջիկ։ Հենց նա է առաջինը նկատել, որ Մարիի և Ակիկոյի հարաբերություններն անցնում են ռոմանտիկ հարաբերությունների։ Եվ չնայած, որ դա նրան անհանգստացնում էր, նա նախընտրում էր միշտ հեռու մնալ։Տամամի Սեկինե(ճապ.՝ 関根 珠実 Սեկինե Տամամի)։Սատոկոյի լավագույն ընկերուհին։ Օտակու (շատ է սիրում մանգաներ և անիմե, այդ թվում նաև` յուրի թեմայով)։


== Ծանոթագրություններ ==


== Արտաքին հղումներ ==
Մանգա «Ընկերուհիներ» Anime News Network's encyclopedia կայքում
Մանգա «Ընկերուհիներ»(ճապոներեն) ճապոնական Futabasha հրատարակչության կայքում։
Հայաստանի բասկետբոլի ֆեդերացիա

Հայաստանի բասկետբոլի ֆեդերացիա (կրճատ՝ ՀԲՖ), բասկետբոլային ֆեդերացիա Հայաստանում։


== Պատմություն ==
Հայաստանի Բասկետբոլի Ֆեդերացիան 2006 թվականից գլխավորում է նախկին բասկետբոլիստ, մասնագիտությամբ ատամնաբույժ Հրաչյա Ռոստոմյանը։ Վերջին 2 տարիներին ՀԲՖ-ն սկսել է սերտ համագործակցել ՖԻԲԱ Եվրոպայի հետ, որի արդյունքում շուտով Հայաստանում ներդրվելու է մարզաձևը մասսայականացվելու լուրջ ծրագիր։


== Հայաստանի Բասկետբոլի Ֆեդերացիայի նախագահական կազմը ==
Հրաչյա Ռոստոմյան
Գաբրիել Ղազարյան
Վահագն Հարությունյան
Սուրեն Զոհրաբյան
Մհեր Բոյաջյան
Րաֆֆի Նազիբլիյան
Ռոբերտ Զաքարյան
Վահե Էնֆիաջյան
Արտավազդ Ներսիսյան
Արթուր Մինասյան
Սամվել Մեհրաբյան
Եղիշե Դավթյան
Յուսկովցի (գյուղ, Լոխովիցայի շրջան)

Յուսկովցի (ուկրաիներեն՝ Юсківці), գյուղ Ուկրաինայի Պոլտավայի մարզի Լոխովիցայի շրջանում։
2001 թվականի տվյալներով Յուսկովցի գյուղում բնակվում էր 471 մարդ։ Բնակավայրը զբաղեցնում է 0,481 կմ² տարածք։ Բնակչության խտությունը կազմում էր 979,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վեզակ (Կանտալի գավառ)

Վեզակ (ֆր.՝ Vézac), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 1114 մարդ, բնակչության խտությունը` 74.17 մարդ/կմ²։ Բնակավայրը զբաղեցնում է 15.02 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 110 կմ հարավ-արևմուտք, Օրիյակ քաղաքից` 8 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 726 աշխատունակ (15-64 տարեկան) բնակիչ, որոնցից ակտիվ էին 550-ը, իսկ ոչ ակտիվները` 176։ Ակտիվության ցուցանիշը կազմում է 75,8 %։ 550 աշխատունակ մարդկանցից աշխատել է 517 անձ (274 տղամարդ և 243 կին)։ Գործազուրկ են եղել 33 անձ (12 տղամարդ և 21 կին)։ 176 անաշխատունակներից 51-ը եղել են աշակերտներ կամ ուսանողներ, 84-ը` թոշակառուներ, իսկ 41-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
49 օր (ֆիլմ, 1962)

49 օր, գեղարվեստական ֆիլմ, ռեժիսոր՝ Հենրիկ Գաբայ, ֆիլմը հիմնված է իրական պատմությունների վրա։


== Սյուժե ==
Բարժուն և չորս երիտասարդ որսորդներ հետ քշվեցին բաց օվկիանոս։ Յոթ շաբաթ նրանք մնացել էին նավի վրա մինչև ամերիկացի օդաչուները չգտան իրենց։


== Նկարահանող խումբ ==
Ռեժիսոր՝ Հենրիկ Գաբայ
Սցենարիստներ՝ Յուրի Բոնդարև, Վլադիմիր Տենդրյակով, Գրիգորի Բակլանով
Օպերատոր՝ Արկադի Կոլցատի
Կոմպոզիտոր՝ Ալեքսեյ Մուրավլյով
Նկարիչներ՝ Արնոլդ Վայսֆելդ, Բորիս Նեմեչեկ


== Դերակատարներ ==
Վլադիմիր Բույանովսկի - Ռախմատուլին
Վիկտոր Պիվնենկո - Պոդգորնի
Վլադիմիր Շիբանկով - Ֆոմին
Գեննադին Կրաշենինկով - Բոիկով
Էրվին Կնաուսմյուլեր - ավիակրի կապիտան
Բրունո Օյա
Դանիլ Նետրեբին
Սերգեյ Նիկոնենկո
Ռոման Սերգեևիչ
Վասիլի Մակարով
Վիկտոր Ֆիլիպով
Աննա Զարժիցկայա


== Հետաքրքիր փաստեր ==
Իրականում Բարժին օվկիանոսում մնացել էր ուղիղ 51 օր, այլ ոչ թե 49, օրացույցով՝ հունվարի 17 մինչև մարտի 7-ը։ Առաջինը «49» թիվը իր ելույթի ժամանակ ասել է Ն. Ս. Խրյուշովը, բայց նրան վախեցել են ուղղել։


== Գրականություն ==
«49 дней» [О просмотре кинофильма] — «Вечерняя Москва» — 1962. — 7 марта
Якубович Н. 49 дней. [О съёмках фильма] — «Советский экран» — 1961 г., № 11.
Арбатов Б. — «49 дней» — Советская Россия — 1960. — 22 марта. О съёмках фильма «49 дней» по сценарию Ю. В. Бондарева.
Произведения Ю. В. Бондарева в кино — «49 дней» — «Вечерняя Москва» — 1961. — 28 июня
49 дней. Московская кинонеделя — 1962 — 15 апреля — с илл.
Якубович Н. 49 дней. — «Советский экран» — 1962 г., № 4, стр. 6.
Սուխովոլյա (գյուղ, Վոլոդարսկ-Վոլինկիի շրջան)

Անվան այլ կիրառումների համար տե՛ս՝ ՍուխովոլյաՍուխովոլյա (ուկրաիներեն՝ Суховоля), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։ Հիմնադրվել է 1899 թվականին։
2001 թվականի տվյալներով Սուխովոլյա գյուղում բնակվում էր 368 մարդ։ Բնակավայրը զբաղեցնում է 1,49 կմ² տարածք։ Բնակչության խտությունը կազմում էր 246,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գլյուքսբուրգ ամրոց

Գլյուքսբուրգ ամրոց (դանիերեն` Lyksborg Slot, Լյուքսբորգ շլոթ), Գլյուքսբուրգների դինաստիայի ընտանեկան բնակավայր։ Գտնվում է դանիական սահմանի մոտակայքում, Գերմանիայի ամենահյուսիսում, Գլյուքսբուրգ քաղաքում,Ֆլենսբուրգից 11 կմ հեռավորության վրա։
Ամրոցը լճի մեջ է, լճի մակերեսից 2,5 մետր բարձրություն ունեցող հիմքի վրա։ Կառուցել է նրա նախագծող ճարտարապետ Նիկոլաուս Կերիեսը (անգլ.՝ Nikolaus Karies) Հանս II կրտսերի հրամանով։


== Պատմություն ==
Ամրոցի պատմությունը սկսվել է 1192 թվականին Շլեզվիգի Սուրբ Միքայել կրկնակի վանական համալիրից, որը անբարոյականության և հարբեցողության հեղինակություն էր վայելում։ Շլեզվիգի եպիսկոպոսը վանկաններին տեղափոխել է։ Միանձնուհիներն այնտեղ մնալով հիմնել են Սուրբ Հովհաննես վանքը, իսկ վանականները տեղափոխվել են Լանգսի լճի ափ և հիմնել են Գուլդենհոլմ աբայությունը (գերմաներեն՝ Güldenholm): Սակայն այս տեղափոխությունը նպատակին չի ծառայել և վանականներին նորից տեղափոխել են մեկ այլ վայր՝ Մունկբրարուպ։ Սա համընկել է Դանիայում ցիստերցիանական կանոնների խստացման հետ։ 1209-1210 թվականներին հիմնվել է նոր՝ Ռայդ Քլասթեր (դանիերեն Ryd Kloster) ցիստերցիանական աբբայությունը (անգլ.՝ Cistercians ), այսօրվա Գլյուքսբուրգ ամրոցի տեղում։ Լքված շենքերն անմխիթար վիճակում են եղել, երբ Հանս II կրտսերի՝ Շլեզվիգ Հոլշտայն Զոնդերբուրգի առաջին դուքսի (անգլ.՝ John II, Duke of Schleswig-Holstein-Sonderburg) հրամանով քարերը քանդվել են և այդ քարերով կրկին կառուցվել է ամրոց։ Ամրոցի շինարարությունը սկսվել է 1582 թվականին և ավարտվել է ընդամենը հինգ տարում։
2005 թվականի պեղումների ժամանակ լճի հատակում հայտնաբերել են վանական համալիրի հիմքերը, գերեզմաններ և համալիրի գոյության բազմաթիվ վկայություններ։


== Գլյուքսբուրգների ժառանգական սեփականություն ==
Մի քանի հարյուրամյակ շարունակ ամրոցը պատկանել է Շլեզվիգ Հոլշտայնի դուքսերին։ XIX դարի կեսերին եղել է դանիական թագավոր Քրիստիան IX -ի տիրապետության տակ։ Ամրոցը Գլյուքսբուրգների ժառանգական սեփականությունն է։


== Պատկերասրահ ==
Ներկայումս Գլյուքսբուրգ ամրոցում թանգարան է գործում, ինչպես նաև լինում են համերգներ, հարսանիքներ և այլ միջոցառումներ։

		
		
		


== Ծանոթագրություններ ==


== Արտաքին հղումներ ==
Замок Глюксбург - был летней резиденцией датских королей (ռուս.)
Historische Gesellschaft Glücksburg (Գլյուքսբուրգ պատմագիտական ընկերություն) (գերմ.)
Klöster in Schleswig-Holstein (գերմ.)
Կատարինա Իվանովիչ

Կատարինա Իվանովիչ (սերբ.՝ Катарина Ивановић, ապրիլի 15, 1811(1811-04-15), Վեսպրեմ, Հունգարիա - սեպտեմբերի 22, 1882(1882-09-22), Սեկաշֆեհերվար, Հունգարիայի թագավորություն, Ավստրո-Հունգարիա), 19-րդ դարի սերբ նկարչուհի, Սերբիայի երեք նշանավոր նկարիչուհիներից մեկը (Մինա Կարաժիչի և Պոլեկսյա Տոդորովիչի հետ)։


== Կենսագրություն ==
Կատարինա Իվանովիչը ծնվել է Ավստրիական կայսրության Վեսպրեմ քաղաքում, սերբ կապալառուի ընտանիքում։ Մանկությունն անցկացրել է սերբական փոքրիկ Սեկեշֆեհերվար համայնքում։ Մանկուց տաղանդավոր նկարչուհին Պեշտում՝ Յոզեֆա Պեկկոյի ստուդիայում գեղանկարչություն է ուսումնասիրել առևտրական Ժորժ Ստանկովիչի ֆինանսական օգնության շնորհիվ։ Ավելի ուշ նրա տաղանդին ուշադրություն է դարձրել հունգարացի կոմսուհի Չակին, որը աղջկան տարել է Վիեննայի Արվեստի ակադեմիա, որտեղ սովորաբար կանանց չեն թույլատրել։
Կատարինա Իվանովիչը 1845—1846 թվականներին սովորել է Մյունխենի Արվեստի ակադեմիայում, որտեղ նկարել է «Բելգրադի ազատագրումը 1806 թվականին» նկարը։
1846 թվականին նա ապրել է Բելգրադում, այնուհետև այցելել Փարիզ, Զագրեբ, Նիդերլանդներ, Իտալիա, որտեղ սովորել է ժամանակակից գեղանկարչություն։ Կյանքի ավարտին նա վերադարձել է Սեկեշֆեհերվար, որտեղ ապրել և աշխատել է մինչև մահը։ Այդ ժամանակահատվածում նա հիմնականում ստեղծել է պատմական կոմպոզիցիաներ, ժանրային նկարներ և նատյուրմորտներ։
Կատարինա Իվանովիչը լավ չի տիրապետել սերբերենին, բայց եղել է սերբ հայրենասեր։ Նրա գեղեցկությունն ու միտքը հիացրել են այն ժամանակվա հայտնի բանաստեղծ Սիմա Միլուտինովիչ Սարայլիյային, որը նրան է նվիրել իր «Երեքը՝ քույրություն» բանաստեղծությունը։
1876 թվականին Իվանովիչը դարձել է Սերբիայի գիտական ընկերության անդամ` դառնալով Սերբիայի առաջին կին ակադեմիկոսը։
Կատարինա Իվանովիչը մահացել է 1882 թվականի սեպտեմբերի 22-ին Սեկեշֆեհերվար քաղաքում։ 1967 թվականին նրա աճյունը տեղափոխվել են Բելգրադ և թաղել Ժողովրդական հերոսների ծառուղու  Նոր գերեզմանատան տարածքում։


== Ստեղծագործություն ==
Կատարինա Իվանովիչը ստեղծել է դիմանկարներ, պատմական ժանրերի նկարներ, հատկապես հաջողված են նատյուրմորտները։ Նրա ամենահայտնի գործերից են` «Ինքնադիմանկար» (1836), «Երիտասարդի դիմանկարը» (1837), «Դույլով խաղող» (1838), «Սերբական Հոմերոս» (նկար, 1839), «Սիմա Միլուտինովիչ Սարայլիյայի դիմանկարը» (1840), «Իտալացի գինեգործ» (1842), «Իշխանուհի Պերսիդա Նենադովիչի դիմանկարը», «Դուքս Ստեֆան Կնիչանինի դիմանկարը», «Պավել Ստանիշիչի երեխաները», «Բելգրադուհի», «Մլադի Դանիչ», «Տղան բազեի հետ» և այլն։ Կատարինա Իվանովիչը ստեղծել է 38 նկար։

		
		
		


== Ծանոթագրություններ ==


== Գրականություն ==
Р. Михајловић и Н. Кусовац: «Катарина Ивановић» (монографија), Београд 1984.
Мирослав Тимотијевић, Радмила Михаиловић: «Катарина Ивановић прва српска сликарка», Београд 2004.


== Արտաքին հղումներ ==
Биография на сайте сербской академии наук и искусств
Творчество Катарины Иванович
Красота и ум рода своего («Сербское наследие»)
Սերբիայի ազգային թերթ` http://www.snn.hu
Katarina(անգլ.)(англ.)
Картины Катарины Иванович(անգլ.)(англ.)
Двести лет со дня рождения Катарины Иванович («Политика», 20 декабря 2011)
Հուշարձանների և տեսարժան վայրերի միջազգային օր

Հուշարձանների և տեսարժան վայրերի միջազգային օր (ՄԱԿ-ի լեզուներով. անգլ.՝ Editing International Day For Monuments and Sites, իսպ.՝ Día Internacional de los Monumentos y Sitios), ապրիլի 18-ին նշվող ամենամյա տոն։ Այդ օրը աշխարհով մեկ տարբեր միջոցառումներ են իրականացվում՝ համաշխարհային ժառագության և պարզապես հուշարձանների այցելություններ, համաժողովներ, հուշարձանների և տեսարժան վայրերի մաքրում, կլոր սեղաններ։
Հնարավորություն է ընձեռվում մեծացնելու հասարակության տեղեկացվածությունը համաշխարհային ժառանգության բազմազանության, դրա պահպանությանն ու պաշտպանությանն ուղղված ջանքերի վերաբերյալ։


== Պատմություն ==
Հուշարձանների և տեսարժան վայրերի միջազգային օրը նշելը առաջարկել է Հուշարձանների և տեսարժան վայրերի պահպանման միջազգային խորհուրդը (անգլ.՝ ICOMOS) 1982 թվականի ապրիլի 18-ին։ 1983 թվականին ընդունվել է ՅՈՒՆԵՍԿՕ-ի Գլխավոր ասամբլեայի որոշմամբ։ Նպատակն է բարձրացնել մարդկության իրազեկությունը մշակութային ժառանգության, նրանց խոցելիության մասին և անհրաժեշտ ջանքեր գործադրել նրա պաշտպանության և պահպանման համար։


== Տարեկան թեմաներ ==
Յուրաքանչյուր տարի Հուշարձանների և տեսարժան վայրերի պահպանման միջազգային խորհրդի կողմից առաջադրվում է օրվա խորհրդին առնչվող որևէ յուրահատուկ թեմա, ինչը հնարավորություն է տալիս շեշտելու համաշխարհային ժառանգության բազմազանությունը։ 

2013 թվականը ԻԿՕՄՕՍ-ն առաջարկով ապրիլի 18-ը նշել «Կրթության ժառանգությունը» խորագրի ներքո` կոչ անելով հուշարձանների և տեսարժան վայրերի միջազգային օրվա շրջանակներում անդրադառնալ ժառանգության այն բոլոր տեսակներին, որոնք առնչվում են կրթությանը։
2014  թվականին՝ Առաջին համաշխարհային պատերազմի 100-ամյա տարելիցի առթիվ և հաշվի առնելով այն հանգամանքը, որ մշակութային ժառանգությունը կապված է պատմության և հիշողության հետ, Հուշարձանների և տեսարժան վայրերի պահպանման միջազգային խորհուրդն առաջարկել է ապրիլի 18-ը նշել «Հիշատակի ժառանգությունը» խորագրի ներքո՝ կոչ անելով հուշարձանների և տեսարժան վայրերի միջազգային օրվա շրջանակներում անդրադառնալ հիշատակի հուշարձաններին՝ մեկ անգամ ևս վերհիշելով պատմությունն ու այն կերտող ականավոր գործիչներին։
2015 թվականի Հուշարձանների և տեսարժան վայրերի միջազգային օրվան նվիրված միջոցառումները Հայաստանում անց են կացվել «Հայոց ցեղասպանություն. մշակութային ցեղասպանություն» խորագրով։
2016  թվականին ժառանգության պահապաններին առաջարկվել է հանդես գալ մշակութային ժառանգությանը նվիրված նախաձեռնություններով` «Սպորտի ժառանգությունը» խորագրի ներքո։
2017 թվականին Հուշարձանների և տեսարժան վայրերի միջազգային օրվան նվիրված միջոցա­ռում­­ներն Հայաստանում անց են կացվել «Հայաստանի մշակութային ժառանգությունը և կայուն զբոսաշրջությունը» խորագրի ներքո։
2019 թվականի Հուշարձանների և տեսարժան վայրերի միջազգային օրվան նվիրված միջոցա­ռում­­ները Հայաստանում անց են կացվել «Գյուղական լանդշաֆտներ» խորագրի ներքո։
2021 թվականին Հուշարձանների և տեսարժան վայրերի միջազգային օրվա խորագիրը եղել է «Բարդ անցյալներ, բազում ապագաներ»։
2022 թվականի Հուշարձանների և տեսարժան վայրերի միջազգային օրվա օրվա խորհուրդ է առաջադրվել «Ընդհանուր մշակույթներ, ընդհանուր ժառանգություն, ընդհանուր պատասխանատվություն» խորագիրը։


== Ծանոթագրություններ ==
Բելկա (գյուղ, Ռոդոմիշլինսկի շրջան)

Անվան այլ կիրառումների համար տե՛ս՝ ԲելկաԲելկա (ուկրաիներեն՝ Білка), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Բելկա գյուղում բնակվում էր 114 մարդ։ Բնակավայրը զբաղեցնում է 0,341 կմ² տարածք։ Բնակչության խտությունը կազմում էր 334,31 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չերվոնայա Նովոսյոլովկա

Չերվոնայա Նովոսյոլովկա (ուկրաիներեն՝ Червона Новоселівка), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1815 թվականին։
2001 թվականի տվյալներով Չերվոնայա Նովոսյոլովկա գյուղում բնակվում էր 19 մարդ։ Բնակավայրը զբաղեցնում է 0,092 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարզուկ

Բարզուկ, լեռնաշղթա Հայկական լեռնաշխարհում, Տավրոս լեռնահամակարգում, Նոր Մալաթիայից հյուսիս-արևելք, ձգվում է արևմուտքից-արևելք մոտ 12 կիլոմետր երկարությամբ։ Լեռնաշղթան հարավ-արևմուտքից ստորոտներով անցնում է Եփրատը։


== Ծանոթագրություններ ==
Կորեական թերակղզի

Կորեական թերակղզի (կորեերեն՝ 한반도), գտնվում է Արևելյան Ասիայում` Ճապոնական և Դեղին ծովերի արանքում։ Թերակղզու մակերեսը շուրջ 220,8 հազ. կմ² է։
Կորեական թերակղզու գրեթե ամբողջ հիմքը, բացի նրա հարավային վերջավորությունից, կազմում է Չինական պլատֆորմի մի հատվածը, որի ելուստները որոշ վայրերում դուրս են գալիս մակերևույթ։
Թերակղզու մեծ մասը գրավում են հին լեռները։ Դեղին ծովի ափերի մոտ տարածվում է բլրոտ հարթավայրը։ Արևմտյան և հարավային ափերը խիստ կտրատված են. ցամաքի իջնելու հետևանքով այստեղ գոյացել են բազմաթիվ մանր կղզիներ։
Կորեական թերակղզին, առանձնապես նրա հյուսիսային մասը, հարուստ է օգտակար հանածոներով` քարածխով, երկաթի, գունավոր մետաղների, վոլֆրամի հանքաքարերով, ինչպես նաև ոսկով և գրաֆիտով։
Կլիման թերակղզու մեծ մասում բարեխառն է։ Ձմեռային մուսսոնը Եվրասիա մայրցամաքից բերում է ցուրտ ու չոր օդ, և ձմռանը ուժեղ սառնամանիքներ են լինում։ Ամառը շոգ ու անձրևային է։ Տեղումների տարեկան քանակը գրեթե ամենուրեք 1000 մմ-ից ավելի է։ Ոչ վաղ անցյալում հարթավայրերում աճում էին լայնատերև (կաղնու, թխկու) անտառներ, այժմ դրանք համարյա ոչնչացված են։ Լեռներում անտառները ավելի շատ են պահպանվել։ Թերակղզու միայն հարավում է կլիման մերձարևադարձային, և այստեղ աճում են մշտադալար կաղնիներ ու կամելիաներ, ինչպես նաև շագանակենիներ։
Կորեական թերակղզին բավականին խիտ է բնակեցված։ Թերակղզում է տարածվում Կորեայի Հանրապետությունը և Կորեայի Ժողովրդա-Դեմոկրատական Հանրապետության մեծ մասը։
Կոշելյովո (գյուղ, Վաչսկի շրջան)

Անվան այլ կիրառումների համար տե՛ս՝ Կոշելյովո (այլ կիրառումներ)Կոշելյովո (ռուս.՝ Кошелёво), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մկրտիչ Հակոբյան

Մկրտիչ Հակոբյան (1885, Նոր Ջուղա, մարզ 5, Սպահան, Իրան - 1971), հայ մշակութային գործիչ։


== Կենսագրություն ==
Մկրտիչ Հակոբյանը ծնվել է 1885 թվականին Նոր Ջուղայում։ Նախնական կրթությունը ստացել է ծննդավայրում։ Հետագայում կրթությունը շարունակել է Կալկաթայի Մարդասիրական ճեմարանում։ Եղել է Կալկաթայի եկեղեցական երգչախմբի ղեկավարը, հիմնել է Հայկական ճեմարանի թատերախումբը, բեմադրել է պիեսներ՝ «Ներսես մեծ», «Արշակ Բ»։
Ավելի ուշ ստեղծել է իր թատերախումբ, բեմադրել է անգլերեն պիեսներ, որոնցում գլխավոր դերակատարը եղել է ինքը։ 1923 թվականին Սուրաբայայում հիմնել է հայկական մարզական ակումբ, ստեղծել է թատերախումբ, բեմադրել պիեսներ։
1930 թվականին տեղափոխվել է Սինգապուր, ընտրվել է Արքայական ասիական ընկերության անդամ։ Ընկերության առաջարկով Մկրտիչ Հակոբյանը հին հոլանդերենից անգլերեն է թարգմանել «Մալակայի բռնագրավումը 1561 թ․» աշխատությունը։
Երկրորդ Համաշխարհային պատերազմից հետո ապրել է Սիդնեյում, եղել է հայերեն «Լույս» պարբերականի խմբագիրը։
Մահացել է 1971 թվականին։


== Ծանոթագրություններ ==
Sky Is Over

Sky is over, ամերիկահայ ռոք-երաժիշտ Սերժ Թանկյանի երգն է Elect the Dead ալբոմից։ Թողարկվել է առանձին սինգլով 2008 թ. մարտի 31-ին։ Նկարահանվել է տեսահոլովակ, որի ռեժիսորն է Թոնի Պետրոսյանը։


== Երգացանկ ==
Բոլոր երգերի հեղինակն է Սերժ Թանկյանը.


=== Radio Edit promo single ===


=== 2 Track promo ===


=== Official UK CD single ===


=== Թվային ներբեռնման սինգլ ===


== Չարթեր ==


== Ծանուցումներ ==
Տեսահոլովակը YouTube կայքում
Ումբերտո Մարտինս

Ումբերտո Մարտինս Դուարտե (պորտ.՝ Humberto Martins, ապրիլի 14, 1961(1961-04-14), Ռիո դե Ժանեյրո, Բրազիլիա)՝ թատրոնի և հեռուստատեսության բրազիլացի դերասան։


== Կարիերա ==
Դերասանի դեբյուտը եղել «Carmem» սերիալում 1987 թ.-ին։
1989 թ. նա դեր է ստանում «O Sexo dos Anjos» սերիալում։
Նրա առաջին կարևոր, լուրջ դերը եղել է 1990 թ. «Փոխնակ մայրը» սերիալում խաղացած կերպարը։
Սակայն դերասանը մեծ ճանաչում ձեռք բերեց 1993 թ. «Տրոպիկանկայի գաղտնիքը» սերիալում կովբոյ Ալաորի դերը խաղալուց հետո։
1994 թ. նա խաղում է իր առաջին գլխավոր դերը «Չորս անգամ չորս» նովելում։ Նա սցենարիստ Կառլոս Լոմբարդիի սիրելի դերասաններից մեկն է։ Նրա մոտ Ումբերտոն նկարահանվել է այնպիսի նովելներում, ինչպիսիք են ՝ «Vira-Lata» Լենին անունով հերոսի գլխավոր դերում, «Uga Uga»-ում Բերնարդոյի գլխավոր դերում, «O Quinto Inferno» մինիսերիալում, Չալեսի դերում, «Kubanacan»-ում՝ գեներալ Կամաչոյի դերում и «Pé na Jaca»-ում Մերլինի դերում։
1998 թ. նա կերտում գլխավոր հերոսի՝ ոստիկան Շիկոյի կերպարը «Corpo Dourado» նովելում Քրիստիանա Օլիվեյրայի հետ։ Ի դեպ, նրա հետ Ումբերտոն խաղացել է 4 նովելում և մինիսերիալում։ 2000 թ.Կլոն (հեռուստասերիալ)ում, 2005 թ. նա Ամերիկա (սերիալ)ում նա խաղում է բիզնեսմեն Լաերտեյի դերը։ 2006 թ.-ին՝ «Սենյորիտա» սերիալում կերտում է վերահսկող Բրունոյի դերը։ 2008 թ. նա կատարում է բացասական դեր «Beleza pura» սերիալում։ 2009 թվականին կրկին խաղում է բիզնեսմենի դերում Հնդկաստանի ճանապարհներ (հեռուստասերիալ)ում։ 2010 թ. նկարահանվում է «Գրված է աստղերին» սերիալում։ 2011 թ. կրկին կերտում է բացասական կերպար «Մոգը » սերիալում։ 2012 թ. խաղում է թուրք Նասիբի դերը «Գաբրիելա» սերիալում։
2014 թ.՝ «Em Família» սերիալում, 2015 թ.՝ «Totalmente Demais» սերիալում։
(4690) Ստրասբուրգ

(4690) Ստրասբուրգ (անգլ.՝ Strasbourg), աստերոիդ աստերոիդների գոտի ներքին մասում։ Հայտնաբերվել է 1983 թվականի հունվարի 9-ին Բրայան Սկիֆի կողմից Անդերսոն Մեսայում։
Միջին հեռավորությունը Արեգակից կազմում է 1,937365 ա. մ., առավելագույնը մոտենում է 1,7264 ա. մ. հեռավորության վրա և հեռանում 2,1483 ա. մ.։ Արեգակի շուրջ մեկ ամբողջական պտույտ է կատարում 984,95 երկրային օրվա ընթացքում, իր ուղեծրով շարժվելով միջինում 0,3655 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,91° անկյուն։
Ստրասբուրգ աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4690) Ստրասբուրգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դրախտիկ (գյուղ, Գեղարքունիքի մարզ)

Անվան այլ կիրառումների համար տե՛ս՝ Դրախտիկ (այլ կիրառումներ)Դրախտիկ (նախկին անվանումը՝ Թոխլուջա),
գյուղ Հայաստանի Գեղարքունիքի մարզում, Արեգունի լեռների հարավային լանջին, Սևանա լճի ավազանի Դրախտիկ գետի ափին, մարզկենտրոնից 61 կմ հյուսիս-արևելք, 1991 թվականի ապրիլի 3-ին վերանվանվել է իր հին՝ Մեծ Հայքի Սյունիք աշխարհի Սոթք գավառում հիշատակվող Դրախտիկ անվամբ։ Բնակավայրը գտնվում է ծովի մակերևույթից 1980 մետր բարձրության վրա։


== Բնակչություն ==
Ըստ Հայաստանի 2011 թ. մարդահամարի արդյունքների՝ Դրախտիկի մշտական բնակչությունը կազմել է 909, առկա բնակչությունը՝ 880 մարդ։ Մինչև 1989 թ. բնակեցված է եղել ադրբեջանցիներով, այնուհետ՝ հայերով։ Դրախտիկի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, բանջարաբուծությամբ և հացահատիկի մշակությամբ։


== Պատմամշակութային կոթող ==
Գյուղի մոտակայքում կան հին եկեղեցու ավերակներ, մի քանի խաչքար, գյուղատեղի և գերեզմանոց (15-19 դդ.)։


== Տես նաև ==
Գեղարքունիքի մարզ


== Ծանոթագրություններ ==
Չորբովկա

Չորբովկա (ուկրաիներեն՝ Чорбівка), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Չորբովկա գյուղում բնակվում էր 535 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոկրատ Առաքելյան

Առաքելյան Սոկրատ Վաղարշակի (նոյեմբերի 9, 1917(1917-11-09), Բայազետ, Էրզրումի վիլայեթ, Օսմանյան կայսրություն - 1993), խորհրդային կուսակցական և պետական աշխատող։ ԽՄԿԿ անդամ՝ 1938 թվականից։
1942 թվականին ավարտել է Երևանի Կ. Մարքսի անվան պոլիտեխնիկական ինստիտուտի քիմիկա-տեխնոլոգիական ֆակուլտետը։ 1953 թվականից աշխատել է որպես ՀԿԿ Կիրովականի քաղկոմի քարտուղար, 1957-1960 թվականներին՝ ՀԿԿ Կենտկոմի կուսօրգանների բաժնի վարիչ, 1960-1969 թվականներին՝ ՀԱՄԽ-ի նախագահ։ 1969 թվականից ՀԽՍՀ սննդի արդյունաբերության մինիստրն է եղել։ Ընտրվել է ՀԿԿ Կենտկոմի անդամ և նրա բյուրոյի անդամության թեկնածու, ԽՍՀՄ 6-րդ գումարման և ՀԽՍՀ 4-8-րդ գումարումների Գերագույն խորհուրդների պատգամավոր, ԽՄԿԿ XX-XXIII համագումարների պատգամավոր։ Պարգևատրվել է Աշխատանքային կարմիր դրոշի շքանշանով։
Սոկրատ Առաքելյանը մահացել է 1993 թվականին։ Թաղված է Երևանի Թոխմախ գերեզմանոցում։


== Ընտանիք ==
Սոկրատ Առաքելյանն ամուսնացել է Ռոզա Առաքելյանի հետ (1924-1994)։ Ունեցել է  երեք որդի և մեկ դուստր՝ Արմեն Սոկրատի Առաքելյան (1954-1986), Ռաֆայել Սոկրատի Առաքելյան (1946 թ.), Ռոբերտ Սոկրատի Առաքելյան (1947 թ.), Նարինե Սոկրատի Առաքելյան (1960 - 2013 թ)։


== Ծանոթագրություններ ==
Բրորֆելդեի աստղադիտարան

Բրորֆելդեի աստղադիտարան (դան․՝ Brorfelde Observatoriet, աստղադիտարանի կոդը` — «054»), աստղադիտարան Դանիայի Հոլբեկ կոմունայի Հոլբեկ  քաղաքում։ Հիմնադրվել է 1953 թվականին։ Աստղադիտարանի ստեղծել է Բեգտ Ստրյոմգրենը, իսկ վերջին տարիներին այստեղ աշխատանքները ղեկավարում է Էրիկ Օլսենը։
1953 թվականիղ մինչև 1996 թվականի հունվարի 1-ը աստղադիտարանը հանդիսանում էր Կոպենհագենի համալսարանի աստղադիտարանի մասնաճյուղ։ 1996 թվականից աստղադիտարանի ամբողջ անձնակազմը տեղափոխվեց Կոպենհագեն։ Այս պահին աստղադիտարանում դիտարկումներ են կատարում ուսանողներն ու սիրող աստղագետները։
Հունգարիայի ընտանիքի (3309) Բրորֆելդե աստերոիդը անվանվել է աստղադիտարանի պատվին, այն առաջին աստերոիդն էր, որ հայտնաբերվել էր աստղադիտարանում։


== Աստղադիտարանի գործիքներ ==

Շմիդտի համակարգի «Բրորֆելդե» աստղադիտակ (Brorfelde Schmidt Telescope) (D = 77/45 սմ, F = 150 սմ, տեղադրվել է 1966 թվականին)
Միջօրեական շրջան (տեղադրվել է 1953 թվականին, այժմ տեղափոխվել է Լա Պալմա, և անվանվել «The Carlsberg Meridian Telescope» աստղադիտակ)
50-սմ ռեֆլեկտոր (այժմ տեղադրված է Լա Սիլյայի աստղադիտարանում, և անվանվում է «The Strömgren Automatic Telescope»)
40-սմ Կասսգրեյնի համակարգի երկու աստղադիտակ
New Student Telescope (NeST) — 25-սմ Շմիդտ-Կասսգրեյնի աստղադիտակ(D = 250 մմ, F = 1600 մմ) — ուսանողների գործնական աշխատանքների համար


== Ծանոթագրություններ ==


== Արտաքին հղումներ ==
Աստղադիտարանի նկարագիրը և պատմությունը
Շմիդտի համակարգի «Բրորֆելդե» աստղադիտակի նկարագիրըՓոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումները
Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Brorfelde Observatory» բառերով1870 թվականից հետո աստերոիդների և մոլորակների արբանյակների դիտարկումները

Դիտարկումների արխիվ ՓՄԿ-ի կայքում
Բաշկորտոստանի ազգային թանգարան

Բաշկորտոստանի ազգային թանգարան պետական մշակութային և արվեստի ազգային թանգարան Բաշկորտոստանում։


== Պատմություն ==
Թանգարանը հիմնադրվել է 1864 թվականի ապրիլի 23-ին Օրենբուրգի մարզի գավառական վիճակագրական կոմիտեին կից, նրա մի քանի ակտիվ անդամների նախաձեռնությամբ (Բուխ Կ. Ա., Գուրվիչ Ն. Ա., Պեկկեր Ա. Ա., Վլասով Վ. Ի) և գավառապետ Հ. Ս. Ակսակովի ակտիվ մասնակցությամբ։
Թանգարանը տեղավորված է նախկին Գյուղացիական բանկի շենքում։ Բանկի շենքը կառուցվել է ճարտարապետ Դրուկերի կողմից 1905 թվականին մշակված նախագծով։ ՌՍՖՍՌ ժողովրդական կոմիսարների խորհրդի հրամանով 1917 թվականի նոյեմբերի 25-ին Ռուսաստանի գյուղացիական բանկը իր գավառական մասնաճյուղերով լուծարվել է։ Շենքում տեղակայվել են տարբեր կուսակցական և պետական հաստատություններ։
1942-1945 թվականներին ճարտարապետ Ե. Տոպուզովի նախագծով շենքին ավելացվել է կողաշենք նույն ոճով, սակայն որոշ տարբերություններով։ 1980-ական թվականների վերջին այդ շենքում է տեղավորվել Բաշկիրական Խորհրդային Սոցիալիստական Ինքնավար Մարզի Գերագույն խորհրդի նախագահությունը և Բաշկիրական կոմերիտմիությունը։ 1989 թվականի դեկտեմբերին այս շենքում է տեղավորվել Բաշկորտոստանի ազգային թանգարանը։
Նախկին Գյուղացիական բանկի շենքը (Ուֆայի մարզային վարչություն) (կից շենքը՝ 1943-1945 թթ.) և 1906-1908 թթ. արտաքին օժանդակ շենքերը համարվում են ճարտարապետական հուշարձաններ։
2001-2003 թվականներին շենքը հիմնանորոգվել ու վերականգնվել է։
Բաշկորտոստանի ազգային թանգարանը համարվում է Ուֆա քաղաքի գլխավոր թանգարանը։ Որպես ազգային թանգարանի մաս՝ մասնաճյուղային իրավունքով գործում են 10 պետական թանգարաններ, որոնցից 6-ը գտնվում են քաղաքներում, 3-ը՝ գյուղական վայրերում։
Հիմնական ֆոնդերում թանգարանն ունի շուրջ 140 հազար ցուցանմուշ, գիտական օժանդակ ֆոնդերում՝ 51 հազար։


== Պատկերասրահ ==

		
		
		
		


== Ծանոթագրություններ ==
Զավյալովո (այլ կիրառումներ)

Զավյալովո, կարող է վերաբերել՝

Զավյալովո - գյուղ Ռուսաստանի Ալթայի երկրամասի Զավյալովոյի շրջանի կազմում։
Զավյալովո - գյուղ Ռուսաստանի Նովոսիբիրսկի մարզի Իսկիտիմսկի շրջանի կազմում։
Զավյալովո - գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բոգրեշի

Բոգրեշի (վրաց.՝ ბოგრეში), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջան‎‎‎ում։


== Դիրք ==
Գյուղը գտնվում է ծովի մակարդակից 1700 մետր բարձրության վրա։ Շրջկենտրոն Մեստիայից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 79 մարդ։


== Ծանոթագրություններ ==
Ջաննի Ինֆանտինո

Ջաննի Ինֆանտինո (իտալերեն՝ Gianni Infantino, մարտի 23, 1970(1970-03-23)[…], Բրիգ Գլիս, Վալե), շվեյցարացի մարզական ֆունկցիոներ, ՖԻՖԱ-ի 9-րդ նախագահը 2016 թվականի փետրվարի 26-ից։ Մասնագիտությամբ իրավաբան է։


== Կենսագրություն ==
Ջաննի Ինֆանտինոն ծնվել է Շվեյցարիայում, ունի իտալական ծագում։ Ունի փաստաբանի դիպլոմ, տիրապետում է մի քանի լեզուների, ամուսնացած է, ունի երեք երեխա։
Մինչև ՈՒԵՖԱ տեղափոխվելն աշխատել է Նևշատելի համալսարանին կից Սպորտի ուսումնասիրության միջազգային կենտրոնի (CIES) գլխավոր քարտուղար, իսկ ավելի վաղ զբաղեցրել է խորհրդականի պաշտոն ֆուտբոլային տարբեր կազմակերպություններում, այդ թվում՝ Իտալիայի, Իսպանիայի և Շվեյցարիայի պրոֆեսիոնալ լիգաներում։
Եվրոպական ֆուտբոլային միությունում Ինֆանտինոն աշխատում է 2000 թվականի օգոստոսից։ Նրա իրավասության մեջ մտնում էին պրոֆեսիոնալ ֆուտբոլի իրավաբանական և կոմերցիոն խնդիրները։ 2009 թվականի հոկտեմբերի 1-ից և մինչև ՖԻՖԱ-ի նախագահի պաշտոնում ընտրվելը զբաղեցրել է ՈՒԵՖԱ-ի գլխավոր քարտուղարի պաշտոնը։ Ավելի վաղ նա եղել է ՈՒԵՖԱ-ի գլխավոր քարտուղարի տեղակալ և իրավական հարցերով վարչության նախագահը (2007-2009), ՈՒԵՖԱ-ի կարգադրիչ-տնօրենի պաշտոնակատար (2007 թվականի փետրվար-մայիս), ՈՒԵՖԱ-ի իրավագիտության և լիցենզավորման բաժնի ղեկավար (2004-2007 թվականներ)։
2016 թվականի փետրվարի 26-ին ընտրվել է ՖԻՖԱ-ի նախագահ՝ քվեարկության երկրորդ փուլում հավաքելով 115 ձայն 207 հնարավորից։


== Ծանոթագրություններ ==


== Արտաքին հղումներ ==
Կենսագրությունը ՈՒԵՖԱ-ի կայքում(անգլ.)
Գարարու

Գարարու (պորտ.՝ Gararu), համայնք Բրազիլիայում՝ Սերժիպի նահանգի կազմում։ Գտնվում է Սերժիպի նահանգի Սերտանի մարզում։ Մտնում է Սերժիպանա դու Սերտան դու Սան Ֆրանսիսկուի գավառի կազմի մեջ։ Բնակչությունը կազմում է 12 027 մարդ՝ 2006 թվականի տվյալներով։ Գրավում է 640,4 կմ2 տարածք։ Բնակչության խտությունը՝ 18,78 մարդ/կմ²։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է 34.261.435,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է 2.897,62 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,572 (տվյալները՝ ՄԱԿ-ի զարգացման ծրագրի)։
Լե Գրանդ Շապել

Լե Գրանդ Շապել (ֆր.՝ Les Grandes-Chapelles), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 364 մարդ, բնակչության խտությունը` 16.47 մարդ/կմ²։ Բնակավայրը զբաղեցնում է 22.1 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ արևելք, Շալոն ան Շամպայն քաղաքից` 65 կմ հարավ-արևմուտք, Տրուա քաղաքից` 20 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 221 աշխատունակ (15-64 տարեկան) բնակիչ, որոնցից ակտիվ էին 171-ը, իսկ ոչ ակտիվները` 50։ Ակտիվության ցուցանիշը կազմում է 77,4 %։ 171 աշխատունակ մարդկանցից աշխատել է 158 անձ (84 տղամարդ և 74 կին)։ Գործազուրկ են եղել 13 անձ (5 տղամարդ և 8 կին)։ 50 անաշխատունակներից 9-ը եղել են աշակերտներ կամ ուսանողներ, 27-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հռիփսիմեատիպ կառույցներ

Հռիփսիմեատիպ կառույցներ, եկեղեցական շենքի հայկական ճարտության VI դ. ստեղծած հորինվածք, որի բնորոշ և լավագույն օրինակը Էջմիածնի Հռիփսիմեի տաճարն է։ Հայաստանից դուրս հանդիպում են նաև Վրաստանում։ Հորինվածքն առաջացել է քառախորան կառուցվածքներից՝ անկյուններում ավելացնելով հատակագծում շրջանագծի 3/4 հատվածքով խորշեր, որոնք այս տիպի որոշիչ և պարտադիր տարրերն են։ Խորշերը մեծացնում են գմբեթատակ տարածությունը, ամրացնում գմբեթատակ քառակուսու անկյունները, ապահովում անցումը դեպի անկյունային սենյակները, ստեղծում արտահայտիչ ինտերիեր։ Հռիփսիմեատիպ կառույցներ բաժանվում են երեք խմբի՝ առանց անկյունային սենյակների, 2 և 4 սենյակներով։
Առաջինին են պատկանում ԼՂՀ Մոխրենես գ. Օխտը դռնի վանքի եկեղեցին (V-VI դդ.), Վրաստանում՝ Շուամթայի Փոքր եկեղեցին և Մցխեթի Ջվարիի նախնական շենքը (VII դ.)։ Երկսենյակ խմբի մեջ են մտնում Զորադիրի Ս. Էջմիածին (VI դ.), Այգեշատի Թարգմանչաց վանքի (VII դ.), Աղթամարի Ս. Խաչ (X դ.) եկեղեցիները։ Ամենամեծ՝ 4 սենյականոց խմբին են պատկանում Հայաստանում՝ Ավանի Ս. Հովհաննես (VI դ.), Արամուսի Ս. Նշան (VI դ. 2-րդ կես), Էջմիածնի Ս. Հռիփսիմեի տաճարը, Գառնհովիտի Ս. Գևորգ (VI-VII դդ.), Արծվաբերի Ս. Աստվածածին, Սիսիանի Ս. Գրիգոր, Արծվանիստի Ս. Աստվածածին (Քոլատակի Ս.Աստվածածին, բոլորը՝ VII դ.) և Վարագավանքի Ս. Աստվածածին (XI դ.) եկեղեցիները, Վրաստանում՝ Ջվարին՝ վերակառուցումից հետո, Աթենիի Սիոնը, Շուամթայի Մեծ և Մարթվիլիի եկեղեցիները։
Հռիփսիմեատիպ կառույցները միջնադարյան հայկական ճարտարապետության խոշոր նվաճումն են և ավանդը քրիստոնեական ճարտարապետության մեջ։


== Գրականություն ==
Մարության Տ., Ավանի տաճարը և համանման հուշարձաններ, Երևան, 1976։
Բրեչչիա Ֆրատադոկի Տ., Զորադիրի Սբ Էջմիածին եկեղեցին, Երևան, 1986։
Thierry J.M., Les tetraconques a niches d՚angle, Բազմավեպ, 1980, դ 1-4։
Դարաբի գետ

Դարաբի գետ, Դարաբիչայ, Տառապի, Տառապի գետ, Տուռապի, գետակ Արածանիի աջակողմյան վտակը։ Սկիզբ է առնում Հայկական Պար լեռնաշղթայի հարավային ստորոտից և հոսում Ալաշկերտի դաշտով՝ համանուն գյուղի մոտով։ Մայր գետին միանում Կարաքիլիսա գյուղաքաղաքից արևմուտք։ Արևմտահայերեն տառադարձությամբ՝ Տառապի գետ։


== Ծանոթագրություններ ==
Բինաուրալ էֆեկտ

Բինաուրալ էֆեկտ, բինաուրալ լսողություն (լատ.՝ bini – զույգ, երկու և auris – ականջ ), ընդունակություն, որով օժտված մարդիկ ու բարձրակարգ կենդանիները երկու ձայնընդունիչներով՝ ականջներով որոշում են, թե իրենցից ինչ ուղղության վրա է գտնվում ձայնի աղբյուրը։
Դեպի ձայնի աղբյուրն ուղղված և նրան ավելի մոտիկ գտնվող ականջին ձայնն ավելի շուտ է հասնում, քան մյուսին, հետևաբար, բինաուրալ էֆեկտ պայմանավորվում է մարդու (կամ կենդանու) երկու ականջներին հասնող ձայնական ալիքների տարածման փուլերի և ամպլիտուդների տարբերությամբ։ Նորմալ լսողություն ունեցող մարդը հորիզոնական հարթության մեջ ձայնի աղբյուրի ուղղությունը կարող է որոշել 3°, իսկ ուղղաձիգ հարթության մեջ՝ ավելի նվազ ճշտությամբ։ Ընկալող ձայնի աղբյուր ուղղությունն առավել ճշգրիտ որոշելուն նպաստում է ականջախեցու (կենդանիների) և գլխի (կենդանիների և մարդու) դիրքի փոփոխությունը։


== Ծանոթագրություններ ==
Զաք Սնայդեր

Զակ Սնայդեր, լրիվ անունը՝ Զաքարի Էդվարդ «Զակ» Սնեյդեր (անգլ.՝ Zachary Edward «Zack» Snyder; մարտի 1, 1966, 
Գրին Բեյ, Վիսկոնսին, ԱՄՆ), ամերիկացի կինոռեժիսոր, պրոդյուսեր և սցենարիստ։
Ծնվել է 1966 թ.-ի մարտի 1-ին ԱՄՆ-ի Վիսկոնսին նահանգում։ Նա հայտնի ամերիկացի ռեժիսոր է, պրոդյուսեր է և սցենարիստ է։ Առաջին աշխատանքը կինոյում եղել է «Մեռյալների լուսաբացը» (Dawn of the Dead) ֆիլմը 2004 թվականին։
Հաջորդ աշխատանքը 2006 թ. նկարահանված 300 սպարտացիները ֆիլմն է, որտեղ նա ֆիլմի ռեժիսորն է և սցենարի հեղինակը։ 2013 թ. վերջին աշխատանքը Պողպատե մարդը ֆիլմն է։ Նկարահանել է նաև մեկ անիմացիոն ֆիլմ Պահապանների լեգենդը. Գահուլի բուերը։
Մեկ անգամ ստացել է «Սատուրն» կինոմրցանակ։


== Ծանոթագրություններ ==


== Արտաքին հղումներ ==

IMDb կայքում